Αφράτα μπισκότα με μαρμελάδα
Μαλακή και αφράτη ζύμη που θυμίζει τα κλασικά βουτυρένια βουτήματα.
470 γρ. βούτυρο αγελάδος, 175 γρ. λευκή κρυσταλλική ζάχαρη, 3 αυγά, 650 γρ. αλεύρι για όλες τις χρήσεις, κοσκινισμένο, ξύσμα από 1 λεμόνι μαρμελάδα της αρεσκείας μας, λίγη άχνη ζάχαρη, για πασπάλισμα (προαιρετικά)
Για τα αφράτα μπισκότα με μαρμελάδα, χτυπάμε στο μίξερ με το φτερό για αρκετή ώρα το βούτυρο με τη ζάχαρη έως ότου αφρατέψει πολύ (θέλει τουλάχιστον 20 λεπτά χτύπημα).Έπειτα προσθέτουμε ένα-ένα τα αυγά και στο τέλος το κοσκινισμένο αλεύρι μαζί με το ξύσμα λεμονιού. Μόλις γίνει ένα ομοιογενές μείγμα, σταματάμε το χτύπημα και το μεταφέρουμε σε μια σακούλα ζαχαροπλαστικής στην άκρη της οποίας έχουμε βάλει ένα αρκετά φαρδύ οδοντωτό κορνέ.Με αυτό γεμίζουμε ατομικές φόρμες διαμέτρου 9-10 εκ. – μεταλλικές, χάρτινες ή από σιλικόνη (δεν χρειάζεται να τις βουτυρώσουμε προηγουμένως, καθώς η ζύμη περιέχει αρκετό βούτυρο).Στο κέντρο κάθε μπισκότου δημιουργούμε μια λακκούβα με ένα κουτάλι του γλυκού και τη γεμίζουμε με μαρμελάδα. Ψήνουμε σε προθερμασμένο φούρνο στους 160°-170° C για 30 λεπτά.Ξεφορμάρουμε τα μπισκότα αφού κρυώσουν καλά και, αν θέλουμε, τα πασπαλίζουμε με ελάχιστη άχνη.
Αλεύρι (ζύμες),Αυγά,Χορτοφαγικά